Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: (3) Az érettségi vizsga vizsgaszabályzatának kiadásáról szóló 100/1997. (VI. 13.) Korm. rendelet 18/C–18/D. §-ban meghatározott, a körzetközponti jegyzõk számára elõírt feladatokat a középiskola székhelyén történõ vizsgaszervezés
Paragraph Index: 1500

(5) A tanuló eltérõ ütemû fejlõdésébõl, fejlesztési szükségleteibõl fakadó egyéni hátrányok csökkentése, továbbá az alapkészségek sikeres megalapozása és kibontakoztatása érdekében az általános iskolák 2010. október 15-ig felmérik azon elsõ évfolyamos tanulóik körét, akiknél az óvodai jelzések vagy a tanév kezdete óta szerzett tapasztalatok alapján az alapkészségek fejlesztését hangsúlyosabban kell a késõbbiekben támogatni, és ezért az osztálytanító indokoltnak látja az azt elõsegítõ pedagógiai tevékenység megalapozásához a Diagnosztikus fejlõdésvizsgáló rendszer alkalmazását. Az igazgatók 2010. október 31-ig – a Hivatal által közzétett formanyomtatvány alkalmazásával – jelentik a Hivatal regionális igazgatóságainak az érintett tanulók létszámát. Az e bekezdésben meghatározott vizsgálatokat az iskoláknak a kiválasztott tanulókkal 2010. december 10-ig kell elvégezniük.

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes